Nobusuke Kishi, fostul premier și președintele comitetului funerar,
va rosti acum un elogiu.
Domnule Yasunaga,
atunci când apăreau probleme în țară și în afara granițelor,
lideri din toate domeniile veneau să vă ceară sfatul.
De fiecare dată când îi primeați,
vă inspirați din învățăturile tuturor epocilor și culturilor,
subliniind principii fundamentale.
Nu mai sunteți printre noi.
Ce cale va urma Japonia acum?
Înaintați!
Soțule!
Iartă-mă că nu ți-am fost alături în ultimul ceas!
Alo, nu vedem nimic!
Soțule!
Familia a cerut la Tribunalul din Tokio anularea căsniciei lui Kazuko cu Yasunaga.
Prin mediere, căsătoria lor a fost ștearsă din registrul familiei lui.
- Mă bag în pat. - Bine, noapte bună!
Dar Kazuko a declarat mereu că a fost soția lui Yasunaga,
sporindu-și influența în acest mod.
DAȚI-MI ÎNAPOI SOȚUL!
După ce fusese impresara lui Chiyoko Shimakura,
Kazuko știa foarte bine ce le plăcea ziariștilor
și cum să-i atragă de partea ei.
În consecință, Kazuko Hosoki, ghicitoarea cu un trecut unic,
a atras atenția publicului.
HANSHIN, PE PRIMUL LOC!
A prezis de atunci două evenimente majore de interes public.
Predicțiile ei exacte i-au adus invitații la emisiuni de varietăți.
Însă o mare parte dintre predicții erau greșite.
AKINA NAKAMORI
Economia era înfloritoare.
În timp ce Kazuko devenea treptat vedetă de televiziune,
cărțile ei de ghicit au început să se vândă ca pâinea caldă.
CINCI MILIOANE DE EXEMPLARE!
MIREI SEI (77) - MENTOR ÎN GHICIT
A CUNOSCUT-O PE KAZUKO HOSOKI ÎN 1973
Mulțumesc că ai așteptat.
Am acceptat doar fiindcă am crezut că era o continuare
a interviului acelui săptămânal.
V-au intervievat de la un săptămânal?
Au declarat că vor să expună faptele odioase ale acelei femei.
Așadar,
ce doreai să mă întrebi?
Am auzit că i-ați fost mentor doamnei Hosoki.
Așa a spus femeia aia?
Nu e așa?
Într-o anumită perioadă, apela frecvent la sfaturile mele
și am învățat-o bazele celor Patru Stâlpi ai Destinului.
Dar să spună că i-am fost mentor...
Cu toată sinceritatea, mi se pare lipsă de respect.
Am auzit că i-ați împrumutat niște cărți.
Da.
Dar au trecut 20 de ani și încă nu mi le-a înapoiat.
Prima ei carte a fost publicată un an mai târziu.
Dacă vrei să fii ghicitoare, nu treci ca gâsca prin apă.
I-am spus să învețe cel puțin zece ani înainte să se apuce să ghicească.
A zis că și dl Yasunaga i-a predat Stâlpii Destinului.
Dl Yasunaga se specializase în I Ching,
dar nu studiase cei Patru Stâlpi ai Destinului.
Probabil că oricum o s-o prezinți într-o lumină bună în cartea dumitale.
Nu asta intenționez.
Te rog să pleci.
Încă o întrebare.
Ce părere aveți despre dna Hosoki acum?
Prezicerea viitorului e periculoasă.
Periculoasă?
O greșeală te transformă în cineva care controlează soarta altora.
Unora chiar le-ar face plăcere.
În starea ei actuală,
se comportă ca una aflată la putere, nu?
Mai mult,
mi-e puțin milă de ea.
Vă e milă?
Odată ce a creat acest fals personaj pe nume Kazuko Hosoki,
nu mai are cale de întoarcere.
E nevoită să joace rolul personajului fals.
E ca și cum ai purta o mască grea,
cu straturi suprapuse de minciuni.
Cartea dumitale va adăuga probabil încă un strat la acea mască.
Norocul acelei femei urmează să scadă din ce în ce mai mult.
Ca să folosesc expresia pe care și-a creat-o cu atâta egoism,
la anul va intra în...
Perioada marii calamități.
Dra Hosoki însăși va intra în perioada marii calamități.
Nimeni nu se poate opune destinului.
Soarta celor aflați la putere e tristă.
E doar o chestiune de timp.
- Ce construiești? - O casă.
O casă pentru cine? Pentru furnici?
Pentru buburuze?
E o casă pentru noi două.
Cred că mami n-o să mai scrie cartea.
- Nu-i nimic. - Cum?
Ești de acord?
Dacă renunț, nu vom avea casă o vreme.
Nu-i nimic, o să construiesc eu una.
Înțeleg.
Mulțumesc.
Alo?
Domnul Teppei Yanagi?
Ți-am ascultat mesajul vocal.
Cine ți-a dat numărul meu?
Cineva care are legături cu clanul Edogawa.
Scuze pentru apel!
Am auzit că ați fost mâna dreaptă a lui Masaya Hotta, șeful clanului.
Ați fi dispus să vorbiți despre doamna Hosoki și domnul Hotta?
Poți veni mâine la primăria din Kashiwa, la 09:00?
Sunt aruncați în cocioabe și li se ia o mare parte din ajutorul social.
- E o afacere cu săraci? - E o exprimare elegantă.
Stilul de viață al yakuza a rezistat până în 1989.
De când s-a spart bula economică, ne zbatem să supraviețuim.
Ce vrei să știi despre Hotta, șeful nostru?
Dna Hosoki mi-a zis că a fost singurul pe care l-a iubit cu adevărat.
Dar, din ce mi-au spus alții, au fost de fapt...
Crezi că i-a legat doar lăcomia?
Da.
Șeful era din yakuza de modă veche.
Nu știa să facă bani, așa că se baza pe veniturile ei.
Titlul de șef al clanului Edogawa a avantajat-o mult.
Toți se înclinau în fața ei când auzeau numele lui.
Prin el a cunoscut mari șefi din yakuza.
Acum se dă rotundă că poate apela la ei oricând.
Încă are legături cu yakuza?
În zilele noastre, musai să fie pe șest.
Deci nu iubirea o lega de domnul Hotta, așa-i?
N-am zis asta.
Ce vreți să spuneți?
Când l-a văzut pe șefu' pe patul de moarte...
Ia stați!
Nu s-au despărțit după scandalul cu Shimakura?
Șeful avea cancer în fază terminală, așa că s-a dus la ea.
Iar ea l-a primit fără o vorbă.
Ți-a plăcut?
A avut gust de rahat.
Dacă vorbești așa de urât, nu cred c-o să mori prea curând.
O să trăiesc o sută de ani.
Mai dă-mi o îmbucătură.
L-a îngrijit cu devotament.
Și șeful era absolut împăcat alături de ea.
Erau ca doi soți care trăiau împreună de-o viață.
Cineva din yakuza are parte rareori de un sfârșit fericit.
Nu prea le am cu iubirea și romantismul.
Dar cred că le-a fost sortit să rămână împreună până la capăt.
Soarta...
Nu poți rezuma la un singur cuvânt relația dintre un bărbat și o femeie.
Ați văzut-o pe dna Hosoki în ultima vreme?
Mai primesc de făcut treburi secundare uneori.
Ce fel de treburi secundare?
Nu contează, așa-i?
Le e foarte loială aliaților ei,
dar, dacă te pui cu ea, te strivește fără milă.
Nu e femeia unui membru yakuza, ci e yakuza însăși.
Și tu ar trebui să ai grijă.
Kawatani! Ce naiba a apucat-o pe scriitoarea ta de memorii?
Vedeți, Uozomi nu e scriitoare de memorii, ci o autoare respectabilă.
Avem o grămadă de debutanți premiați!
Nu pot fi numiți autori dacă nu publică o a doua carte!
- Șeful vrea ca scriitoarea să se scuze. - Am înțeles.
Concediaz-o și găsește alt scriitor!
Ați spus s-o concediez? Domnule!
O să fie crunt.
Ai ascultat?
Da.
Nu i-ai mai răspuns la telefon domnișoarei Hosoki, așa-i?
I s-a părut ciudat,
așa că a plătit yakuza să te investigheze.
Yakuza?
Treburile lor secundare...
- Poftim? - Nu contează.
A trecut peste mine și l-a sunat direct pe președintele companiei.
Șeful de departament s-a panicat.
Ai vorbit cu fratele ei și cu familia lui Yasunaga?
Ai aflat chestii compromițătoare despre dra Hosoki?
Da.
Și ai venit până aici ca să-mi spui?
Nu.
Nu eram sigură dacă să mai continui să scriu cartea asta.
Umblă zvonul
că un săptămânal pregătește o campanie de defăimare a ei.
Știai?
Fir-ar să fie! Ți-a zis fostul tău soț?
Da.
Mi-a spus că mă pune să scriu o carte laudativă
care să contracareze defăimarea.
- E adevărat? - Se pare că așa au decis șefii mei.
Deci știai asta, dle Kawatani?
Mi-am zis că aveai șansa să publici o a doua carte.
Sunt un admirator al cărții tale.
Am publicat doar una.
Știam că ai scrie fără să lingușești pe nimeni.
Ăsta era genul de carte pe care voiam s-o citesc.
De ce nu te prefaci că accepți și apoi să scrii ce vrei?
O să te protejez cât pot.
Deși nu știu cât te pot ajuta.
Sau nu te mai interesează cartea?
Nu, abia aștept să scriu despre toate astea.
Serios?
- Dar am fost concediată, nu? - Uită ce ai auzit mai devreme!
M-ar putea concedia dna Hosoki.
Asta ar fi...
E greu de spus ce ar face.
Deocamdată ar trebui să-i cer scuze, nu?
Scuze!
Bună ziua, doamnă!
Bună ziua.
Bună ziua, doamnă!
DNA KAZUKO HOSOKI
Kawatani, ai venit?
- Eu... - Intrați!
Ce vă aduce aici?
Dra Uozomi dorește să-și ceară scuze.
- Scuze? - Da.
Scuze c-am acționat de capul meu și n-am răspuns la telefon!
Era bine să nu-mi trădezi încrederea făcând cercetări fără știrea mea.
Nu îmi pasă cu cine vorbești.
Dar Hisao e oaia neagră a familiei. Poliția l-a arestat de două ori.
Iar fiica lui Yasunaga e geloasă că l-am îndepărtat de ea.
Pariez că ți-au împuiat capul cu minciuni.
Ați prefera să renunț la carte?
Nu fi prostuță! Ce tot spui?
Cine altcineva ar fi în stare? Scrii o capodoperă, nu-i așa?
Dar ia seama!
Să nu scrii vreo minciună care să mă denigreze!
E clar?
Înțeleg.
Intră!
Îmi cer iertare că vă întrerup. Suntem în criză de timp.
Am putea ține ședința mai întâi?
- Desigur, am terminat discuția. - Mulțumesc.
În cazul ăsta, ne retragem.
Știți ceva?
Dacă tot ați venit, vedeți emisiunea înainte de a pleca.
ÎN DIRECT
Ne vedem săptămâna viitoare! La revedere!
Am încheiat! Bravo tuturor!
Scuze pentru adineauri, dră Hosoki!
Să mergem, dle HG!
- Mulțumesc. - Bravo!
- Felicitări! - Mulțumim.
Avem o invitată care dorește să îi ghicesc viitorul.
Nu cred că puteți difuza, dar poate înregistrați.
Desigur.
Durează cel mult 30 de minute.
O surpriză e plăcută uneori, nu-i așa?
- Bine, așa facem. - În regulă!
Se poate, domnule Yazawa?
Da, păi...
- Deci? - Scuze, numai o clipă!
Așa facem, dră Hosoki! Să începem!
Mulțumesc.
- Merge camera? - Da, filmăm.
Vă rugăm să mai rămâneți puțin cu noi.
Minori, vino aici!
Ce te uiți așa? Vino repede!
Poșeta...
Mersi.
Îi pun microfonul.
E gata.
E timpul să începem.
Să-i dăm drumul!
Întâi de toate, spune-mi numele și data nașterii.
Poftim?
Ce, ai emoții?
Oricine ar avea emoții când e chemat așa, nu?
E de așteptat când o amatoare e chemată brusc pe scenă.
Dumneavoastră ați chemat-o, nu-i așa?
Îmi cer iertare.
Și pe noi ne stresează felul în care ne forțează mâna.
Cum adică?
Cum e? Te-ai mai relaxat?
Da.
Atunci spune-mi numele și data nașterii.
Nu-ți face griji!
O să taie la montaj tot ce nu vrei să apară.
Chiar ai avea fața blurată.
Mă numesc Minori Uozomi. M-am născut pe 12 iulie 1969.
- Și ce meserie ai? - Sunt scriitoare.
Scriitoare?
N-am auzit niciodată de Minori Uozomi.
Fiindcă am publicat o singură carte.
Deci ești o scriitoare ratată.
- Să ne alegem mai bine cuvintele! - Îmi cer scuze, am acest prost obicei.
Deci sunteți conștientă de asta, nu?
Dumneata...
ai fost în perioada marii calamități până anul trecut. Știai?
Da.
Ai avut ghinion cu bărbații, nu?
- Da. - Ești pe liber acum.
Poftim?
Vorbesc de divorțuri.
Da, am divorțat o dată.
Mi-am dat seama.
Ești posomorâtă și lipsită de farmec. Nu-i de mirare că bărbații fug de tine.
Se pare că nu-ți merge bine în carieră și viața ți-a jucat feste.
Pesemne că suferi enorm și ești împovărată de griji.
Am dreptate?
Da.
Dar nu-i nimic.
Vei întâlni pe cineva care te va salva.
Nu...
Ai întâlnit deja.
Acea întâlnire...
ar trebui prețuită.
Pot întreba despre o problemă?
Desigur.
Am o problemă legată de o carte pe care urmează s-o scriu.
Și?
Iau interviuri despre viața unei femei.
Dar respectiva femeie e mult mai complicată decât credeam.
Pare un subiect excelent.
Mult mai bun decât o protagonistă banală.
Da.
Persoana e cu adevărat fascinantă.
Însă...
Însă ce?
Mă minte.
Fir-ar să fie...
Dacă mă iau după spusele ei,
protagonista avut parte de o soartă nemiloasă.
A luptat ca o eroină și a ieșit învingătoare.
Dar e cu două fețe.
A păcălit oameni, i-a călcat în picioare, dobândind multă bogăție și putere.
Ca ultima ticăloasă.
Și ce față o să descrii?
O să-mi scriu propria carte.
Țelul tău de scriitoare ratată, nu?
Da.
Sună interesant.
Ți-aș citi cartea.
AUTOPORTRET DE FEMEIE, DE MINORI UOZUMI
AUTOPORTRETUL FAȚADEI MELE
ORIGINEA EI
Când eram copii, trăiam în mizerie.
Eram flămânzi tot timpul.
De aceea generația noastră e mai lacomă decât altele.
Kazuko e cel mai bun exemplu.
Mama a cumpărat din mica ei agoniseală bere de pe piața neagră.
Dar în sticle era fiertură de orz.
După Kazuko, dacă am fost păcăliți, trebuia să-i păcălim pe alții.
A încercat să vândă berea.
- Mulțumim mult! - Mulțu...
M-ați păcălit, pușlamalelor!
Nu s-a terminat cu bine.
- Mamă... - Da?
Cei slabi sunt prăzi, nu-i așa?
- E vina lor că s-au lăsat păcăliți, nu? - E greșit să păcălești lumea.
Kazuko...
Cei care fac rele ajung direct în iad.
Până la urmă, a trăit neținând cont de vorbele mamei.
Chiar și acum, an de an, negreșit,
merge la mormântul mamei în ziua morții ei,
dis-de-dimineață, ca să nu dea de noi.
Poate că așa se căiește ea.
A costat cu totul peste zece milioane de yeni.
Fiul tău e introvertit chiar și la peste 40 de ani.
În plus, e violent cu tine.
Da.
O să fie bine.
Munca asiduă te va răsplăti.
În primul rând, fă ca lumea ritualurile pentru strămoși.
N-am avut de ales.
Doamna Hosoki a zis că n-am făcut destule pentru strămoși.
Asta?
E de la fiul meu.
E tot introvertit, cum a fost mereu.
E și mai violent. Dar...
Am încredere că o să-i treacă.
În fond, așa a zis doamna Hosoki.
E extrem de cunoscută.
- Brandy de top! - Da!
- Richard Hennessy! - Da!
Mulțumim pentru comandă!
Îi datorez doamnei Hosoki statutul la care am ajuns.
I-am urmat sfatul din acea seară și am rupt relația cu amantul meu.
Viața mea s-a schimbat complet.
L-am cunoscut pe actualul meu soț, am fost binecuvântată cu copii,
am deschis un mic magazin de bijuterii,
iar acum avem zece magazine în toată Japonia.
Cine știe ce-aș fi ajuns dacă n-aș fi cunoscut-o?
Nu e minunată prezicerea viitorului?
Are puterea să schimbe vieți.
Pentru mine, doamna Hosoki e ca o zeiță.
Da, ești drăguță, îmi place. Foarte bine. S-o aducem pe Tiara în cadru!
Ce adorabilă e Tiara!
- Mersi. - Doamnă Hosoki!
Ați putea da mâna cu mine?
Serios? Nu pot să cred!
- Mulțumesc. - Dumnezeule!
- Și cu mine? - Mulțumesc.
Fir-ar să fie!
- Scuze că am întârziat! - Nu-i nimic.
- Mulțumesc. - Pe curând!
Hai acasă!
La revedere!
- Pa! - Mergi cu bine, Reina!
Să nu răcești!
- Pa! - La revedere!
Haide, Reina!
- Aveți grijă cu ploaia! - Mulțumesc încă o dată!
Ține-te bine!
Prezicerea viitorului!
HOSOKI, FURIOASĂ!
Ce ziceți de șoldurile mele, dră Hosoki?
Uitați-vă mai ales în partea de jos!
Mi-ați putea citi în șolduri, nu în palmă?
Aoleu!
Bărbații ar trebui să dea din șolduri în dormitor!
Gata, am înțeles! Dar asta n-o să mă oprească!
Nu pot face asta. Opriți!
Doamnă Hosoki!
Numai o clipă!
Așezați-vă puțin!
- Vă rog. - Prostule!
Hosoki e genială la divertisment. N-are nevoie de indicațiile noastre.
Se pricepe să distreze telespectatorii, nu logic, ci instinctiv.
A fost față în față cu oamenii la cluburile de noapte și la ghicit.
Cred că folosește ce a învățat din cele trăite.
Îmi pare rău că ați fost umilită în fața camerelor.
N-o să difuzăm asta, da?
Urăsc latura asta a ei.
Poate că își trage puterea din nenumăratele ei lupte.
Vorbește convingător.
E o cacealma, n-are acoperire.
Japonezii sunt ahtiați după asta. Sunt scârbit.
Scandalurile ei?
Poate că a avut unele probleme în trecut, dar eu n-am auzit nimic.
E o minciună.
Se zvonește
că un săptămânal va publica o defăimare.
Rămâne de văzut, dar superiorii tremură de frică.
- Noapte bună! - Noapte bună!
La nevoie,
probabil că vor opri emisiunea și vor căuta pe altcineva.
De altfel, telespectatorii uită repede. Așa e în televiziune.
Odată ajuns în vârf, singura direcție e la vale.
CE SE VA ÎNTÂMPLA CU KAZUKO ÎN VIITOR?
NICI ASTROLOGIA EI NU POATE RĂSPUNDE.
Am terminat-o.
Scuze!
Nici Kawatani n-a citit-o. Am vrut să fiți prima.
Editurile și canalele TV sunt invitate duminica viitoare
la o petrecere acasă la mine.
Poți veni?
Vin negreșit.
Abia aștept.
Lăsați asta în seama mea!
- Vă iau eu poșeta! - Nu e nevoie.
Distracție plăcută!
- Mă bucur să vă văd! - Salut!
Domnișoară Uozomi!
- Ați venit. Sunteți singură? - Da. Mulțumesc pentru alaltăieri!
Toți invitații sunt mahări din mass-media. Chiar e ca o împărăteasă, nu-i așa?
- Putem vorbi? - Desigur.
- Merge bine cartea? - Da, așa cred.
- Ce veți scrie? - Nu știu exact.
M-am îngrijorat când v-am văzut vorbind pe scenă.
Nu era ceva de dat pe post.
Poate că întrec măsura,
dar n-aș scrie ceva care s-o supere pe dna Hosoki.
Despre ce vorbiți?
Doamnă Hosoki! Vorbeam și noi una-alta.
Mă scuzați!
Mulțumesc că m-ați invitat.
- Poți rămâne până la sfârșit? - Da.
Avem multe băuturi fine. Distrează-te, te rog!
Mulțimile sunt obositoare, nu-i așa?
Am citit-o.
Vă mulțumesc.
Mi-a plăcut.
Modul în care folosești cuvinte mari și adaugi expresii pompoase
e tipic pentru o autoare fără succes.
Cu toate astea, ai scris mai bine decât alții.
Însă...
nu te pot lăsa să publici așa ceva.
- De ce? - Știi bine de ce.
Noi două ne potriveam bine.
Credeam că ne înțelegem reciproc.
Și eu am simțit la fel.
Dar m-ai dezamăgit. Sunt minciuni menite să mă defăimeze.
- N-am intenționat asta. - Sună a tabloid de mâna a treia.
Cărțile și tabloidele sunt diferite.
Cine citește va crede că e povestea vieții mele.
Înșelarea lui Ochiyo și însușirea banilor ei,
căsătoria cu Yasunaga ca să mă folosesc de numele lui...
O să creadă toate minciunile!
Eu nu pot discerne adevărul.
Dar m-a captivat viața eroinei cărții.
După o copilărie în sărăcie,
a fost păcălită, exploatată și controlată de bărbați.
A încercat să facă bani înșelându-i pe alții,
căutând să dețină controlul.
Atunci când am scris, m-a copleșit amploarea dorinței ei.
- Unii ar dezaproba, dar cititorii... - Nu ți-am cerut asemenea tâmpenii!
Rescrie-o cum ți-am zis!
Refuz.
În cazul ăsta, cartea nu va fi publicată niciodată.
Nu-mi pasă. M-am gândit la asta când am scris-o.
Serios?
Atunci ajunge la gunoi.
De ce ați vrut să publicați o carte despre dumneavoastră?
O editură mi-a cerut asta.
Am auzit că un săptămânal pregătește o campanie de dezvăluire a trecutului dv.
Vă temeți că veți cădea de pe culmile divertismentului?
Despre ce vorbești?
Ați vrut să folosiți cartea mea împotriva denigrării din săptămânal.
Dacă mă gândesc la cărți,
nu sunt doar o sursă de venit.
Sunt motivul pentru care exist.
Pentru ele trăiesc!
Nu aveți regrete în viață?
Dacă ar fi să regret ceva,
ar fi faptul că n-am putut avea copii.
- Altceva? - N-am alte regrete.
- Nici măcar unul? - Da.
- Serios? - Da.
Eroina cărții mele
știa mai bine decât oricine durerea de a fi păcălită și exploatată.
Așa că, începând să-i înșele pe alții,
a regretat de nenumărate ori, chinuită de vină.
De nenumărate ori!
Dar nu mai putea da înapoi.
Era prizoniera magiei banilor.
Trebuia să-i dea înainte, să-și ascundă slăbiciunea.
Nu ați simțit același lucru?
Am făcut ce a fost nevoie ca să câștig bani.
Am făcut ce a fost nevoie pentru a reuși. Ce-i rău în asta?
Nu regret absolut nimic.
Știi ceva? N-o să uit niciodată cine mă defăimează!
N-o să mă las învinsă de cei care vor să mă doboare!
Ăsta e crezul meu! Asta e Kazuko Hosoki!
Nu mai am nimic să-ți spun.
Poți pleca.
Ați zis că v-a plăcut cartea mea.
Ați vorbit serios?
Da.
Însă doar pentru că
povestea vieții mele e interesantă.
Tu n-ai făcut decât să o transcrii.
Am îndurat nenumărate greutăți până acum. Am trecut prin suferințe inimaginabile.
Dar nu am cedat niciodată.
Mi-am croit calea cu orice preț.
De aceea au putere cuvintele mele. Lumea mă ascultă.
Orice poveste ai scrie,
ar avea oare o asemenea putere?
Nu știu.
Dar sigur o s-o scriu într-o zi.
În cazul ăsta, dă tot ce poți!
Așa voi face.
Minori...
Adevăratele lacrimi
trebuie vărsate în singurătate.
Aveți grijă!
O să intrați în perioada marii calamități.
Nu cred în prevestiri.
Alo?
Mămico, încă lucrezi?
Tocmai am isprăvit.
- S-a terminat. - Vii acasă?
Da.
- Vin repede, așteaptă-mă! - Bine.
La revedere!
Tiara?
Tiara!
Unde o fi?
Tiara!
Tiara?
Tiara!
Vei ajunge în iad.
Am văzut iadul de multe ori.
Nu mă sperie absolut deloc.
În 2006,
revista Gendai a publicat articole defăimătoare despre Kazuko
timp de 15 săptămâni.
Scandalurile ei trecute au fost scoase la iveală.
Kazuko a fost obligată să renunțe la aparițiile TV,
dispărând complet din lumina reflectoarelor.
Cu toate astea...
a continuat să lucreze ca ghicitoare.
Și-a creat un site de astrologie,
câștigând de zece ori mai mult decât la TV,
aproape șapte miliarde pe an.
Și-a adoptat nepoata la bătrânețe
și a trăit împăcată și înconjurată de familie.
Kazuko Hosoki
a reușit să obțină
tot ce și-a dorit.
KAZUKO HOSOKI
A MURIT PE 8 NOIEMBRIE 2021, LA 83 DE ANI.
VEI AJUNGE ÎN IAD
Subtitrarea: Adrian Oprea